Diari Oficial de la Generalitat Valenciana


Sumari del DOGV 150, del 08-03-1984 (1984/802752)

ACORD del Consell de la Generalitat Valenciana, de 20 de febrer de 1984, pel qual s'aprova definitivament el Projecte de Modificació del Pla General d'Ordenació Urbana de Vallada.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   150

Data del DOGV
:   08-03-1984

Secció del DOGV
:   ALTRES DISPOSICIONS

Número del document
:   1984/802752


Data del document
:   20-02-1984

Organisme emissor
:   Presidència de la Generalitat

Tipus de document
:   Acord

Acord del Consell de la Generalitat Valenciana, de 20 de febrer de 1984, pel qual s'aprova defintivament el Projecte de Modificació del Pla General d'Ordenació Urbana de Vallada.  
El Consell de la Generalitat Valenciana, en sessió celebrada el dia 20 de febrer de 1984, adoptà, entre altres, l'acord següent que, transcrit literalment, diu:   
Vist el Projecte Tècnic de la Modificació del Pla General de Vallada sobre canvi d'ubicació de zones verdes en el clos urbà de la població, i   
Vist que l'Ajuntament de Vallada, en dates 30 d'octubre i 22 de desembre de 1981, acordà aprovar inicialment i provisional el projecte esmentat. Ambdues aprovacions foren adoptades per majoria absoluta, la primera, i per unanimitat, la segona, sense que s'hi presentaran al·legacions durant el termini d'informació pública.   
Vist que la modificació projectada té com a finalitat la supressió de la zona verde número 4 de 1.936 m2, i l'increment en la mateixa superficie de la zona verda número 7, que té millors condicions d'ús que la precedent. Alhora, s'hi proposa l'obertura d'un carrer nou, per tal de millorar les condicions de les edificacions a l'illa de cases resultant com a conseqüència de l'agregació de la superficie abans consignada; per aquest motiu s'hi suprimeixen dos trams en unes altres dues vies adjacents.   
Vist que la Comissió Provincial d'Urbanisme de València conegué l'assumpte, i en sessió de 17 de juny de 1982, acordà d'informar favorablement aquest Projecte, elevant davant el Conseller d'Obres Públiques i Urbanisme, l?expedient de referència, perquè la modificació proposada afectava terrenys classificats com a zona verda, i entrava plenament en el supòsit contemplat en l'article 50 de la Llei del Sòl.   
Vist que en base a aquests motius, l'Expedient esmentat fou elevat davant el Consell d'Estat, acompanyant-hi informe favorable del Conseller d'Obres Públiques i Urbanisme de la Generalitat Valenciana.   
Vist que la Comissió Permanent del Consell d'Estat, en sessió celebrada el 30 de juny de 1983, informà favorablement sobre la proposta de resolució esmentada   
Atés que la modificació que es proposa, del Pla General d'Ordenació de Vallada vigent, té com a finalitat essencial un canvi en la ubicació de zones verdes, per a una millor utilització, així com l'obertura d'un carrer nou, i es milloren així les condicions d'edificació de l'illa de cases resultant, amb aquesta nova ubicació de les zones verdes, i són suprimits dos trams en vies adjacents   
Atés que el supòsit contemplat entrava plenament en l'aplicació del que preveu l'article 50 de la Llei del Sòl, amb el sotmetiment de la tramitació al procediment específic establert a l'efecte.   
Atés que aquest precepte ha estat modificat quant a l'ordre de competències, i en el concret àmbit de la Comunitat Valenciana, primer pel Reial Decret-Llei de 17 de març de 1978, que instituí el règim pre-autonòmic, pel Reial Decret 299/1979, de 26 de gener, que li va transferir, entre altres, les competències atribuïdes al Ministeri de l'Habitatge i al Consell de Ministres (article 50 de la Llei del Sòl); i, més recentment, per l'Estatut d'Autonomia de la Comunitat Valenciana, d?1 de juliol de 1982, que atribueix a la Generalitat competència exclusiva en matèria d'urbanisme (article 31.9). En conseqüència, la competència per a la resolució de l'expedient presentat correspon al Govern Valencià.   
Atés que la tramitació de l'expedient ha complert tots els preceptes legals de tipus general, així com els d'específics de la legislació urbanística, i s'hi ha respectat el requisit legal del vot favorable de la majoria absoluta de la Corporació Local, previst en la Llei 40/1981, de 28 d'octubre.   
En atenció a aquests motius, i d'acord amb el Consell d'Estat, la Generalitat Valenciana, en sessió celebrada el dia 20 de febrer de 1984, acorda aprovar definitivament el Projecte de Modificació del Pla General d'Ordenació del municipi de Vallada, sobre canvi d'ubicació de zones verdes en el clos urbà.   
Cosa que fem pública, en compliment del que estableixen els articles 44, de la vigent Llei del Sòl, i 134, del Reglament de Planejament Urbanístic, i s'hi significa que l'acord transcrit esgota la via administrativa, i hom podrà interposar contra aquest recurs de reposició, prèviament al contencioso-administratiu, davant el Consell de la Generalitat Valenciana, en el termini d'un mes, comptat des de la data de la publicació, segons que disposa l'article 52 de la Llei de Jurisdicció Contencioso-Administrativa.   
València, a 20 de febrer de 1984.   
El President de la Generalitat,  
JOAN LERMA I BLASCO